cyanic-selkie/wikianc huggingface dataset:
প্রজাপতি বাদুড়
প্রজাপতি বাদুড় (বৈজ্ঞানিক নাম: Kerivoula picta) বা রঙিন চামচিকা বা কমলা-বাদামি চামচিকা হলো ভেস্পারটিলিয়োনিডি গোত্রের অন্যতম অন্তর্ভুক্ত বাদুড় প্রজাতি। একে ইংরেজিতে “পেইন্টেড ব্যাট” বা “পেইন্টেড উলি ব্যাট” নামেও অভিহিত করা হয়।
বাসস্থান
প্রজাপতি বাদুড় বাংলাদেশ (জঙ্গলময় এলাকায়, বিশেষত ঢাকা বিভাগে ), ব্রুনাই, মায়ানমার, কম্বোডিয়া, চীন, ভারত, ইন্দোনেশিয়া, মালয়েশিয়া, নেপাল, শ্রীলঙ্কা, থাইল্যান্ড ও ভিয়েতনামে পাওয়া যায়। শুষ্ক বনভূমিতে এদের পাওয়া যায়। এরা কিছুটা বিরল কিন্তু বিস্তৃত।
উইলিয়াম টমাস ব্লানফোর্ডের দ্য ফনা অব ব্রিটিশ ইন্ডিয়া অনুসারে বাদুড়টি বাংলাদেশ থেকে ১৮৮৮ সালে সর্বশেষবারের মতো শনাক্ত করা হয়েছিল। ২০১৫ সালে আইইউসিএন ও বাংলাদেশের বন বিভাগ থেকে প্রকাশিত “লাল তালিকা”য় বাদুড়টির সম্পর্কে “তথ্য নেই” বলে উল্লেখ করা হয়। বাদুড়ের এই প্রজাতিটি বাংলাদেশ থেকে “বিলুপ্ত” হয়ে গেছে ধরে নেওয়া হয়েছিল। কিন্তু ২০২১ সালের জুন মাসে ১৩৩ বছর পর ঢাকার নিকটবর্তী মধুপুর জাতীয় উদ্যানে পুনরায় খুঁজে পাওয়া যায়।
বর্ণনা
প্রজাপতি বাদুড়ের দেহ ও লেজের দৈর্ঘ্য সমান। এদের দেহের দৈর্ঘ্য ৩ থেকে ৫.৫ সে.মি.। লেজের দৈর্ঘ্যও ৩ থেকে ৫.৫ সে.মি.। ডানা ১৮–৩০ সে.মি.। ওজন প্রায় ৫ গ্রাম।
আচরণ
প্রজাপতি বাদুড়েরা নিশাচর অথবা সন্ধ্যাচর। পাখিদের পরিত্যক্ত বাসা, কলাগাছের পাতা, ঘরের ছাঁইচের নিচ প্রভৃতি অস্বাভাবিক স্থানে এরা ছোট ছোট দলে বাসা বাঁধে। এরা জোড়ায় বা কেবল ২–৬ সদস্যের দলে বাসা বাঁধে। দিনে এরা সুপ্তাবস্থায় থাকে এবং এদের বিরক্ত করা হলে এরা ধীরতাপ্রাপ্ত হয়। এই বাদুড়দের উজ্জ্বল রঙ ছদ্মবেশ ধারণে উপযোগী। শত্রুর হাত থেকে বাঁচতে এরা শুকনো পাতা ও ফুলের মধ্যে লুকিয়ে থাকতে পারে। এরা মূলত পতঙ্গভোজী; ক্ষুদ্র ক্ষুদ্র পতঙ্গ খেয়ে এরা বাঁচে। ১–২ ঘণ্টা সময়ের উড্ডয়নে এরা খাদ্য সংগ্রহ করে।
এই বাদুড়দের প্রজনন ও জীবনকাল সম্পর্কে খুব বেশি কিছু জানা যায় না। তবে, এরা মা, বাবা ও সন্তানের নিয়ে একক পরিবার গঠন করে। জুন থেকে আগস্ট মাসে এরা বাচ্চা প্রসব করে। স্ত্রী বাদুড় একবারে একটিমাত্র ছানার জন্ম দেয়।
প্রতিধ্বনিভিত্তিক অবস্থান নির্ণয়
প্রজাপতি বাদুড়ের প্রতিধ্বনিভিত্তিক অবস্থান নির্ণয় কেরিভৌলা গণের অন্যান্য সদস্যদের সদৃশ। প্রজাপতি বাদুড়ের রেকর্ডকৃত ডাক ব্রডব্যান্ড প্রকৃতির এবং ডাকের কম্পাঙ্কের সীমা ১৫৬.৯ কিলোহার্জ থেকে ৪১.৫ কিলোহার্জ। উড্ডয়ন ও বিশ্রাম অবস্থায় ডাকের হেরফের ঘটে; শুধুমাত্র চূড়া তরঙ্গ কম্পাঙ্ক অপরিবর্তিত থাকে। নিম্ন কম্পাঙ্কের শব্দ সৃষ্টিকারী বাদুড়ের তুলনায় উচ্চ কম্পাঙ্কের শব্দ সৃষ্টিকারী বাদুড় অধিক দক্ষতার সাথে শিকারে সক্ষম বলে দেখা যায়। স্বাভাবিক অবস্থায় এদের বাসস্থানের আশেপাশে ধ্বংসস্তূপের পরিমাণ বিবেচনা করা গুরুত্বপূর্ণ।
ব্লগার (সেবা)
thumb|আইওএস- এ ব্লগার অ্যাপের স্ক্রিনশট
ব্লগার একটি উন্মুক্ত ব্লগ তৈরির প্ল্যাটফর্ম, যার মাধ্যমে ব্যক্তিগত কিংবা বাণিজ্যিক ব্লগ মুক্তভাবে তৈরি করা যায়। "ব্লগার" প্ল্যাটফর্মটি ডেভেলপ করেছেন পাইরা ল্যাবস, ২০০৩ সালে গুগল এই প্ল্যাটফর্মটিকে কিনে নেয় এবং গুগলের নিজস্ব সার্ভারে এটিকে হোস্ট করে। ব্লগার-এর স্বয়ংক্রিয় সাব-ডোমেইন হচ্ছে .blogspot.com। একজন নিবন্ধিত ব্যবহারকারী একটি অ্যাকাউন্টে বিনামূল্যে ১০০টি ব্লগ তৈরি করতে পারেন।
মারাঠাকরা
মারাঠাকরা (Marathakkara) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে মারথক্কর শহরের জনসংখ্যা হল ১৭,৯৩৪ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে মারথক্কর এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
ইয়াকুবপুর ইসলামিয়া আলিম মাদ্রাসা
ইয়াকুবপুর ইসলামিয়া আলিম মাদ্রাসা বাংলাদেশের ফেনী জেলার দাগনভূঞা উপজেলার একটি আলিম মাদ্রাসা। এটি উপজেলার এতিমখানা বাজারে অবস্থিত। ১৯৬৯ সালে প্রতিষ্ঠিত হয়েছিলো মাদ্রাসাটি, এবং দাগনভূঞা উপজেলায় ইসলামি শিক্ষা ছড়িয়ে দিতে ভূমিকা রাখছে। এই মাদ্রাসাটিতে ৩ তলা ও ২ তলা বিশিষ্ট ২ টি প্রাতিষ্ঠানিক ভবন রয়েছে। এছাড়াও মাদ্রাসাতে ১৫ জন শিক্ষক রয়েছে।
শিক্ষা ব্যবস্থা
১৯৬৯ সালে প্রতিষ্ঠিত হলেও মাদ্রাসাটিতে বিজ্ঞান বিভাগ চালু নেই, শুধু সাধারণ বিভাগ চালু রয়েছে। এখানে উচ্চ মাধ্যমিক সমমান আলিম স্তর পর্যন্ত রয়েছে। মাদ্রাসাটি বর্তমানে বাংলাদেশ মাদ্রাসা শিক্ষাবোর্ড কর্তৃক পরিচালিত হয়ে থাকে। ছাত্রদের থাকার জন্য মাদ্রাসায় আবাসিক হোস্টেল রয়েছে, এখানে কম খরচে শিক্ষার্থীরা অবস্থান করতে পারে।
লেক্সি মেরি
লেক্সি মেরি (স্যাক্রামেন্টো, ক্যালিফোর্নিয়া, ডিসেম্বর ২৩, ১৯৮৫) একজন মার্কিন পর্নোগ্রাফিক অভিনেত্রী এবং বহিরাগত নৃত্যশিল্পী। এই শিল্পে তার প্রথম বড় চুক্তিটি ছিল ভিভিড এন্টারটেইনমেন্ট কোম্পানির সাথে।
আবদুল লতিফ ইউসুফজাই
আবদুল লতিফ ইউসুফজাই পাকিস্তানি সুপ্রিম কোর্ট এর একজন সিনিয়র আইনজীবী, খাইবার পাখতুনখাওয়া অ্যাডভোকেট জেনারেল পদমর্যাদা ও প্রাদেশিক মন্ত্রী স্থিতি সহ মনোনীত হিসেবে কাজ করে   এবং সেইসাথে চেয়ারম্যান খাইবার পাখতুনখাওয়া বার কাউন্সিলের সদস্য। এর আগে তিনি ২০০৮ সাল থেকে ২০১০ অবধি পাকিস্তানের বেসরকারীকরণ কমিশনের সদস্য এবং পাকিস্তানের ফেডারেল বোর্ড অব রাজস্বের বিকল্প বিরোধ নিষ্পত্তি কমিটির সদস্য হিসাবে দায়িত্ব পালন করেছিলেন। তিনি ১৯৯৯ থেকে ২০০১ সাল পর্যন্ত জাতীয় জবাবদিহিতা ব্যুরোর প্রসিকিউটর জেনারেল হিসাবেও দায়িত্ব পালন করেছিলেন। ১৯৯২ থেকে ১৯৯৫ সালের মধ্যে তিনি পাকিস্তানের ডেপুটি অ্যাটর্নি জেনারেল ছিলেন ।
রাজীব গান্ধী স্মারক স্থল
রাজীব গান্ধী স্মারক স্থল হল ভারতের তামিলনাড়ু রাজ্যের শ্রীপেরমবুদুরের একটি স্মারক স্থল। এইখানে ভারতের প্রাক্তন প্রধানমন্ত্রী রাজীব গান্ধী জঙ্গি হামলায় নিহত হয়েছিলেন। এই স্থানটি তামিলনাড়ুর কাঞ্চীপুরম জেলায় অবস্থিত। রাজ্যের রাজধানী চেন্নাই রাজীব গান্ধী স্মারক স্থলের নিকটে অবস্থিত। রাজীব গান্ধী যে পথে শেষবার হেঁটে গিয়েছিলেন সেই পথটির নামকরণ করা হয়েছে "আলোর পথ" বা "পাথ অফ লাইট"। বোমা বিস্ফোরণের স্থলটি সাতটি স্তম্ভ দিয়ে ঘেরা আছে। একটি পাথরের ফলকে সেই দিনের ঘটনার বিবরণ লেখা আছে। এখানকার লনে একটি বিশালাকার জাতীয় পতাকা উড্ডীয়মান অবস্থায় থাকে।
মল্টেড মিল্ক (বিস্কুট)
ডান|থাম্ব|একটি সাধারণ ম্যাল্টেড মিল্ক বিস্কুটের নকশা। ("[[তেসকো" ব্র্যান্ড) ]] ডান|থাম্ব|194x194পিক্সেল| একটি "মু-ডাই" মাল্টেড মিল্ক বিস্কুট মল্টেড মিল্ক হল এক ধরনের বিস্কুট, যা ১৯৪২ সালে ইউটক্সিটারের এলকেস বিস্কুট (বর্তমানে ফক্সস বিস্কুটসের মালিকানাধীন) কর্তৃক প্রথম উৎপাদিত হয়। এতে ব্যবহৃত মল্ট এবং দুধের সামগ্রী অনুসারে নামকরণ করা হয়েছে।
মল্টেড বিস্কুট বলা হয় এই জন্যই যে, এই বিস্কুট গুলাতে মল্ট নামক এক প্রকার সিরাপ বা অপরিশোধিত চিনি উপাদান ব্যবহার করা হয়।
বিস্কুটে ব্যবহৃত নকশা, প্রস্তুতনুযায়ী বিভিন্ন রকমের হয়, যেমন দুটি দুধের মন্থ এবং একটি গাভী, একটি গরু এবং একটি ফটক বা একটি গাভী এবং একটি বাছুর ইত্যাদি নকশা।
বিস্কুটটির অনেকগুলি প্রকারভেদ আছে, যেমন চকোলেটের আচ্ছাদনসহ বিস্কুট, পাশাপাশি কাস্টার্ড ক্রিম জাতীয় যেখানে দুটি বিস্কুটকে স্যান্ডউইচের মত করে মাঝে ভ্যানিলা ক্রিম যোগ করা হয়।
অগ্নি পিঁপড়া
thumb| সোলেনোপসিস বর্গের বিভিন্ন প্রজাতির পিঁপড়ার সাধারণ নাম হলো অগ্নি পিঁপড়া। ইংরেজিতে একে বলা হয় Fire Ant বা ফায়ার পিঁপড়া। বিশ্বজুড়ে ২০০টি বিভিন্ন প্রজাতির সমন্বয়ে এরা সোলেনোপসিস বর্গের একটি সংখ্যালঘু প্রজাতি। সোলেনোপসিস হলো বিষাক্ত বা পীড়াদায়ক পিঁপড়া বর্গ যা এদের সাধারণ নাম শুনেই বুঝা যায়। যেমন- আদা পিঁপড়া (ginger ants) ও ক্রান্তীয় অগ্নি পিঁপড়া (tropical fire ants)।
উজ্জ্বল বাদামি রংয়ের জন্য এদের কতক প্রজাতিকে লাল পিঁপড়া বলা হয় যদিও একই নামে আরো প্রজাতি রয়েছে যেগুলো এনামেই পরিচিত তবে বিভিন্ন কারণে। উদাহরণস্বরূপ Myrmica rubra ও Pogonomyrmex barbatus পিঁপড়ার কথা বলা যায়।
প্রজাতি
সোলেনোপসিস বর্গে মোট ২০০ টি প্রজাতি অন্তর্ভুক্ত রয়েছে। উল্লেখ্য যে সোলেনোপসিস বর্গের প্রায় অধিকাংশ প্রজাতির সাধারণ নাম অগ্নি পিঁপড়া হলেও সমস্ত প্রজাতি অগ্নি পিঁপড়া হিসাবে পরিচিত নয়। যেমন, চোরা পিঁপড়া সোলেনোপসিস বর্গের হলেও ক্ষুদ্রাকায় ধীরপদী ও হুল ফোটাতে অক্ষম হওয়ায় এরা অগ্নি পিঁপড়া নয়। 'সত্য অগ্নি পিঁপড়া' হলো হলো ২০ টি সোলেনোপসিস প্রজাতির বড়ো আকৃতিবিশিষ্ট পিপড়াদের একটি বৃহৎ দল। এরা রেগে গেলে দলবেঁধে শত্রুর উপর ভয়ংকরভাবে আক্রমণ শুরু করে তাদের শক্তিশালী হুল দিয়ে। উল্লেখযোগ্য কয়েকটি সোলেনোপসিস প্রজাতি।
গ্রামীণ উন্নয়ন মন্ত্রক (ভারত)
গ্রামীণ উন্নয়ন মন্ত্রক হল ভারত সরকারের একটি শাখা, যার উপরে গ্রামীণ ভারতের আর্থ-সামাজিক উন্নয়নকে ত্বরান্বিত করার দায়িত্ব অর্পণ করা হয়েছে। এটির লক্ষ্য স্বাস্থ্য ও শিক্ষার জন্য বিশেষ গ্রামীণ অনুদান, পাইপের মাধ্যমে পরিস্রুত পানীয় জলের কর্মসূচি, সরকারি ও সাশ্রয়ী মূল্যের আবাসন কর্মসূচি, জনসাধারণের কাজের কর্মসূচি এবং গ্রামীণ রাস্তা ও অবকাঠামোর জন্য অনুদান প্রদানের উপরে স্থির রয়েছে। এটি স্থানীয় গ্রামীণ সংস্থাগুলিকে বিশেষ অনুদান প্রদান করে।
দ্বিতীয় মোদী মন্ত্রকের প্রথম মন্ত্রিসভা রদবদলের সময় ২০২১ সালের ৭ই জুলাই গিরিরাজ সিং নরেন্দ্র সিং তোমরকে গ্রামীণ উন্নয়ন মন্ত্রী হিসাবে প্রতিস্থাপন করা হয়েছিল।
বিভাগসমূহ
মন্ত্রকের দুটি বিভাগ রয়েছে: গ্রামীণ উন্নয়ন বিভাগ ও ভূমি সম্পদ বিভাগ। প্রত্যেক বিভাগের নেতৃত্বে বিভাগীয় সচিব হিসেবে মনোনীত একজন ঊর্ধ্বতন বেসামরিক কর্মচারী রয়েছেন। অনিতা চৌধুরী ভূমি সম্পদ সচিব এবং ওড়িশার ঊর্ধ্বতন আমলা যুগল কিশোর মহাপাত্র গ্রামীণ উন্নয়ন মন্ত্রকের সচিব হিসাবে রয়েছেন।
ম্যাডেলিন মেরি
ম্যাডেলিন মেরি (ওয়েস্ট পয়েন্ট, নিউ ইয়র্ক, জানুয়ারী ২৮, ১৯৮৭) একজন অবসরপ্রাপ্ত মার্কিন পর্নোগ্রাফিক অভিনেত্রী।
আরশাদুল কাদরী
আরশাদুল কাদরী (৫ মার্চ ১৯২৫ - ২৯ এপ্রিল ২০০২) ভারতীয় একজন সুন্নি ইসলামি পণ্ডিত, লেখক এবং ধর্ম প্রচারকর্মী ছিলেন, যিনি বেরলভী আন্দোলনের সাথে যুক্ত ছিলেন ও ভারতে শিক্ষাপ্রতিষ্ঠান এবং সংস্থা প্রতিষ্ঠা করেছিলেন। যিনি ভারতে বেশ কয়েকটি শিক্ষা প্রতিষ্ঠান ও সংস্থা প্রতিষ্ঠা করেছিলেন।
প্রাথমিক জীবন ও শিক্ষা
তিনি ১৯২৫ সালে ভারতের উত্তর প্রদেশের বালিয়া, "সাইয়িদপুরে" মাওলানা আবদুল লতিফের পরিবারে জন্মগ্রহণ করেছিলেন। মাওলানা আবদুল লতিফ ছিলেন একজন ধর্মীয় পণ্ডিত। আরশাদুল কাদরীর দাদা মাওলানা আজিমুল্লাহ শাহও খ্যাতিমান পণ্ডিত ছিলেন। তিনি তার দাদা এবং পিতার অধীনে তার প্রাথমিক এবং মাধ্যমিক শিক্ষা লাভ করেন। তারপর তার উচ্চ শিক্ষা চালিয়ে যাওয়ার জন্য তিনি আল জামিয়াতুল আশরাফিয়া ইসলামী সেমিনারিতে চলে যান। আশরাফিয়াতে, তিনি শাহ আব্দুল আজিজ মুরাদাবাদীর তত্ত্বাবধানে অধ্যয়ন করেন যিনি হাফিজ-ই-মিল্লাত নামেও পরিচিত এবং ১৯৪৪ সালে আশরাফিয়া, মুবারকপুর থেকে তার শিক্ষা শেষ করেন।
রচনাবলি
তার উল্লেখযোগ্য রচনা হল:
জীবনী
জিয়াউল মোস্তফা কাদেরী হায়াত-ও-খিদমত (হুজুর সদরুশ শরিয়াহর জীবন ও কর্ম) শিরোনামে আরশাদুল কাদরীর জীবনী রচনা করেছেন।
আরশাদুল কাদরীর শিক্ষক: হুজুর আমিনে শরীয়ত শাহ রফাকাত হোসাইন মেহবুবে খুদা-এর একজন ছাত্র ছিলেন আল্লামা আরশাদুল কাদরি।
মৃত্যু
তিনি ২০০২ সালের ২৯ শে এপ্রিল মৃত্যুবরণ করেন এবং ঝাড়খণ্ডের জামশেদপুর ফয়জুল উলূম মাদরাসায় তাকে দাফন করা হয়।
বুলবুলচণ্ডী রেলওয়ে স্টেশন
বুলবুলচন্ডী রেলওয়ে স্টেশন ভারতের পশ্চিমবঙ্গ রাজ্যের মালদা জেলার একটি রেলওয়ে স্টেশন।
অবস্থান
বুলবুলচন্ডী রেলওয়ে স্টেশন মালদা জেলার মালদা সদর উপজেলায় অবস্থিত।
সম্পর্কিত নিবন্ধ
মালদা টাউন রেলওয়ে স্টেশন
মট্টনূর
মট্টনূর (Mattannur) ভারতের কেরালা রাজ্যের কণ্ণুর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদম শুমারি অনুসারে মত্তান্নুর শহরের জনসংখ্যা হল ৪৪,৩১৭ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮২%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে মত্তান্নুর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
মহাজন জমিদার বাড়ি
বৈষ্ণব মহাজনের জমিদার বাড়ি বাংলাদেশ এর চট্টগ্রাম জেলার রাউজান উপজেলার গশ্চি গ্রামে অবস্থিত এক ঐতিহাসিক জমিদার বাড়ি। যা অনেকের কাছে  বৈষ্ণব মহাজন বাড়ি  নামে ও পরিচিত।
ইতিহাস
জমিদার বৈষ্ণব মহাজন ১৭০০ শতকের দিকে এই জমিদার বংশের গোড়াপত্তন করেন। পরবর্তীতে তার পুত্ররা এই জমিদারী পরিচালনা করেন। তিনি তার জমিদারীর আমলে গশ্চি গ্রামে অনেক প্রাথমিক বিদ্যালয় এবং উচ্চ বিদ্যালয় স্থাপন করেন। বর্তমানে তার বংশধররা বাংলাদেশে এবং ভারতে অবস্থান করছেন।
অবকাঠামো
বাড়িটিতে একটি বাস ভবন, একটি মন্দির, তিনটি পুকুরসহ ফসলি জমি ও গাছগাছালির বাগান রয়েছে।
বর্তমান অবস্থা
এখানে এখনো জমিদার বংশের লোকেরা বসবাস করে। কিন্তু জমিদার বাড়িটি এখন আর আগের মতো নেই।
নীল উইলিয়ামস
নীল ফিটজেরাল্ড উইলিয়ামস (Neil Williams; জন্ম: ২ জুলাই, ১৯৬২ - মৃত্যু: ২৭ মার্চ, ২০০৬) সেন্ট ভিনসেন্ট এলাকায় জন্মগ্রহণকারী ওয়েস্ট ইন্ডিয়ান বংশোদ্ভূত ইংরেজ আন্তর্জাতিক ক্রিকেটার ও কোচ ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে এসেক্স ও মিডলসেক্স, অস্ট্রেলীয় ক্রিকেটে তাসমানিয়া এবং ওয়েস্ট ইন্ডিয়ান ক্রিকেটে উইন্ডওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘নীলি’ ডাকনামে পরিচিত নীল উইলিয়ামস।
প্রথম-শ্রেণীর ক্রিকেট
সেন্ট ভিনসেন্টে নীল উইলিয়ামসের জন্ম। ১৩ বছর বয়সে ব্রিটেনে অভিবাসিত হন। হর্নসি দলের পক্ষে খেলেন। এ পর্যায়ে এমসিসি ইয়ং প্রফেসনাল হিসেবে মৌসুমের মাঝামাঝি সময়ে মিডলসেক্সের পক্ষে যোগ দেন। ১৯৮২ সাল থেকে ১৯৯৮ সাল পর্যন্ত নীল উইলিয়ামসের প্রথম-শ্রেণীর খেলোয়াড়ী জীবন চলমান ছিল। সতেরো বছরের অধিক প্রথম-শ্রেণীর খেলোয়াড়ী জীবনে ৬৭৫ উইকেট ও ৪,৪৫৭ রান সংগ্রহ করেছেন তিনি।
১৯৮২ সালে কাউন্টি ক্রিকেটে অভিষেক ঘটে তার। চমৎকার নিখুঁততা বজায় রেখে ও দেরীতে বাইরের দিকে সুইংয়ের মাধ্যমে প্রাণবন্তঃ বোলিংকর্মে অগ্রসর হতেন। ১৯৮২, ১৯৮৫, ১৯৯০ ও ১৯৯২ সালে চারবার দলের চ্যাম্পিয়নশীপের শিরোপা বিজয়ে অংশ নেন। ১৯৯৫ সালে সফলতার সাথে আর্থিক সুবিধে গ্রহণের খেলার জন্যে মনোনীত হন। এরপর তিনি এসেক্সের দিকে ধাবিত হন। এ পর্যায়ে ১৯৯৮ সাল পর্যন্ত দলটিতে অবস্থান করেন। এছাড়াও উইন্ডওয়ার্ড আইল্যান্ডসের সাথে তিন মৌসুম ও তাসমানিয়ার পক্ষে ১৯৮৩-৮৪ মৌসুমে খেলেন। ১৯৮৩ সালের বেনসন এন্ড হেজেস কাপ ও ১৯৯২ সালের সানডে লীগের শিরোপা বিজয়ী দলের সদস্য ছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নীল উইলিয়ামস। ২৩ আগস্ট, ১৯৯০ তারিখে ওভালে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
ইংল্যান্ড দলের খসড়া তালিকায় ছিলেন। ১৯৯০ সালে ওভালে ভারতের বিপক্ষে সিরিজের শেষ টেস্ট খেলার জন্যে আমন্ত্রণ বার্তা পান। এ পর্যায়ে ক্রিস লুইস মাথা ব্যথার কারণে দল থেকে নিজের নাম প্রত্যাহার করে নিয়েছিলেন। ভারতের পর্বতসম ৬০৬/৯ রানের বিপরীতে বোলিং করে ২/১৪৮ বোলিং পরিসংখ্যান গড়েছিলেন। শচীন তেন্ডুলকর ও মোহাম্মদ আজহারউদ্দীনকে বিদেয় করেছিলেন তিনি। এছাড়াও, দ্বিতীয় দিনের শেষ বিকেলে নাইটওয়াচম্যান হিসেবে দ্বিতীয় উইকেটে গ্রাহাম গুচের সাথে ৭৪ রানের জুটি গড়েন। নিজে করেন ৩৮ রান। বোলিংয়ে বেশ রান খরচ করলেও এ জুটিতে তার ভূমিকা বেশ প্রশংসনীয় ছিল। তবে, আঘাতের কারণে ঐ মৌসুমের শীতকালে অ্যাশেজ সফরে কিংবা ইংল্যান্ড বি দলের সফরের কোনটিতেই তাকে রাখা হয়নি। এছাড়াও ঐ সময়ে তার বয়েস ২৮ হওয়ায় তার দলে ফেরার সম্ভাবনা যথেষ্ট ক্ষীণ হয়ে পড়ে।
অবসর
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। মৃত্যুর পূর্ব-পর্যন্ত সেন্ট ভিনসেন্ট কিডস একাডেমির কোচ হিসেবে নিযুক্ত ছিলেন। স্ট্রোকে আক্রান্ত হন। এর তিন সপ্তাহ পর নিউমোনিয়ায় আক্রান্ত হয়ে ২৭ মার্চ, ২০০৬ তারিখে ৪৩ বছর বয়সে লন্ডনের হাসপাতালে নীল উইলিয়ামসের দেহাবসান ঘটে।
মূল্যায়ন
বেশ ধর্মপ্রাণ ছিলেন। লর্ডসে প্রথম খেলাকালীন রবিবাসরীয় দিনগুলোয় খেলতে তিনি অস্বীকৃতিজ্ঞাপন করেন। খেলাধূলোয় অংশগ্রহণের চেয়ে গীর্জায় গমনকেই অগ্রাধিকার দিতেন। মৃদুভাষী, নিভৃতচারী হলেও দলীয় সঙ্গী ও সমর্থকদের কাছে জনপ্রিয়তা লাভ করেন। ১৯৮০-এর দশকে কয়েকজন ক্যারিবীয় বংশোদ্ভূত ইংরেজ খেলোয়াড় হিসেবে রোল্যান্ড বুচার, উইল্ফ স্ল্যাক ও নরম্যান কাউয়ান্সসহ বার্বাডীয় ওয়েন ড্যানিয়েলের সাথে আদুরে নাম ‘জ্যাকসন ফাইভ’ নামে পরিচিতি লাভ করেন। উইজডেনে তার প্রসঙ্গে মন্তব্য করা হয় যে, তিনি অন্য যে-কোন খেলোয়াড়ের তুলনায় বিপজ্জ্বনকভাবে বলকে অধিক বাঁক খাওয়াতে পারতেন। দর্শনীয়তার সাথে দৌঁড়ে ফিল্ডিং করতেন।
মিডলসেক্সে তার প্রথম দলীয় অধিনায়ক মাইক ব্রিয়ারলি মন্তব্য করেন যে, সাধারণমানের, অমায়িক ব্যক্তি হিসেবে তিনি নিজেকে সর্বদাই তার সেরা খেলা উপহারে সচেষ্ট ছিলেন। অন্যদিকে, ক্রিস্টোফার মার্টিন-জেনকিন্স তার সম্পর্কে মন্তব্য করেন যে, নীল উইলিয়ামস অতি বিনয়ী, বন্ধুত্বসূলভ ব্যক্তি হিসেবে পরিচ্ছন্ন খেলা প্রদর্শনে নিজেকে যুক্ত রাখতেন। সাবেক দলীয় সঙ্গী অ্যাঙ্গাস ফ্রেজার বলেন যে, তিনি অন্য জগতের খুবই প্রতিভাবান বোলার ছিলেন। তবে, আঘাতের কারণে তিনি খেলার সুযোগ পাননি। এর ব্যতয় ঘটলে হয়তোবা ইংল্যান্ডের পক্ষে আরও খেলতে পারতেন।
দুর্যোধন
দুর্যোধন বা দূর্যোধন হলেন মহাভারতের একটি চরিত্র। তিনি কৌরব পক্ষের যুবরাজ ছিলেন। তার পিতার নাম ধৃতরাষ্ট্র এবং মাতার নাম গান্ধারী। তিনি ধৃতরাষ্ট্রের জ্যেষ্ঠ সন্তান এবং দুঃশাসনের বড় ভাই।
জন্ম
ধৃতরাষ্ট্রের ঔরসে গান্ধারীর গর্ভে জন্ম হয়েছিল দুর্যোধনের। গান্ধার-রাজ সুবলের একমাত্র মেয়ে গান্ধারী ভগবান মহাদেব-এর কৃপা পেলে মহাদেব তাকে একশ' পুত্র পাবার বর বা আশির্বাদ দেন। তবে ঐ সময় গান্ধারীর মনে মেয়ে সন্তান পাবার আশা ছিল। তাই দুর্যোধনসহ তাদের ১০০ জন ভাই-এর সাথে দুঃশলা নামের একমাত্র বোনের জন্ম হয়। দুর্যোধন এবং ভীম একই দিনে জন্মগ্রহণ করেছিলেন। ভীম দিবাভাগে এবং দুর্যোধন রাত্রিভাগে জন্মগ্রহণ করেন। জন্মের সময় দুর্যোধন গাধার মতো গর্জন করেছিলেন। একই সাথে কাক, শৃগাল, শকুন, হায়েনা প্রভৃতি পশুপাখি অমঙ্গলসূচক শব্দে উচ্চস্বরে চিৎকার করতে শুরু করল। বিভিন্ন লক্ষণ বিবেচনা করে বিদুর ও অন্যান্য ব্রাহ্মণ পণ্ডিতেরা তাকে কুরু বংশের ধ্বংসের কারণ হিসাবে চিহ্নিত করেন। অনেকে তার পিতাকে এই কুলক্ষণযুক্ত পুত্রকে ত্যাগ করার পরামর্শ দেন। পুত্রস্নেহে অন্ধ হয়ে তিনি তাতে অসম্মতি প্রকাশ করেন। তাই শেষ পর্যন্ত দুর্যোধন রাজপরিবারেই প্রতিপালিত হন।
পাশা খেলা
পাণ্ডবরা তাদের খাণ্ডবপ্রস্থ-এ একবার দুর্যোধনসহ সবাইকে নিমন্ত্রণ করলে তারা সবাই গেলে পাণ্ডবরা তাদের সবাইকে অপমান করেন। আর এতে দুর্যোধন রাগান্বিত হয়ে মামা শকুনি-এর সাথে পরামর্শ করে পাশা খেলার আয়োজন করেন। যার পরিণতি ছিল কুরুক্ষেত্র যুদ্ধ এবং দুর্যোধন, মামা শকুনিসহ শত ভাইয়ের মৃত্যু হয়।
কোরোলেভ (মঙ্গল গ্রহের গর্ত)
কোরোলেভ মঙ্গল গ্রহের মারে বোরাম চতুর্ভুজের একটি বরফ ভর্তি গর্ত, যা ৭৩° উত্তর অক্ষাংশ এবং ১৬৫° পূর্ব দ্রাঘিমাংশে অবস্থিত।
এটির ব্যাস প্রায় এবং এটি প্রায়  পানির বরফ ধারণ করতে পারে, এটিকে উত্তর কানাডার গ্রেট বিয়ার লেকের সাথে তুলনা করা হয়। ১৯৫০ ও ১৯৬০-এর দশকে মহাকাশ প্রতিযোগিতা চলাকালে সোভিয়েত প্রধান রকেট ইঞ্জিনিয়ার এবং ডিজাইনার সের্গেই করোল্লেভ (১৯০৭–১৯৬৬) নামানুসারে এই গর্তটির নামকরণ করা হয়েছিল।
দুর্যোধন
তথ্যসূত্র
https://web.archive.org/web/20140203224452/http://www.onushilon.org.bd/myth/hindu/durbh.htm http://archives.anandabazar.com/archive/1120129/29binodan.html
কোরোলেভ (মঙ্গল গ্রহের গর্ত)
কোরোলেভ গর্তটি উত্তর মেরুর সমভূমি প্লানাম বোরামে অবস্থিত, যা অলিম্পিয়া উনাই ডুনে ক্ষেত্রের কাছে উত্তর মেরু আইস ক্যাপ কে ঘিরে রেখেছে। গর্তটির রিম পার্শ্ববর্তী সমভূমি থেকে প্রায় উঁচু। গর্তটির মেঝে রিম থেকে প্রায়  নিচে অবস্থিত এবং এটি স্থায়ী পানির বরফের  গভীর কেন্দ্রীয় টিলা দ্বারা আবৃত এর ব্যাস প্রায়  পর্যন্ত।
বরফের গঠন
গর্তের বরফ স্থায়ীভাবে স্থিতিশীল কারণ গর্ত একটি প্রাকৃতিক ঠাণ্ডাকরণ ফাঁদ হিসাবে কাজ করে। গর্তের বরফের উপরে মঙ্গলের হালকা বাতাস গর্তের চারপাশের বাতাসের চেয়ে ঠান্ডা; শীতল স্থানীয় বায়ুমণ্ডলও ভারী তাই এটি বরফকে অন্তরক করে গলানো এবং বাষ্পীভবন থেকে রক্ষা করে ও একটি প্রতিরক্ষামূলক স্তর গঠন করে। সাম্প্রতিক গবেষণা প্রমাণ করে যে বরফের জমাট গর্তের মধ্যেই সংগঠিত হয়েছিল এবং এটি পূর্বে কোন বড় পোলার বরফের শীটের অংশ ছিল না। গর্তের বরফগুলো মঙ্গল গ্রহের বিশাল পানি সম্পদের অংশ।
হরিবাটি
হরিবাটি একটি ছোট গ্রাম এটি ভাতার সিডি ব্লকের পূর্ব বর্ধমান জেলার পশ্চিম বঙ্গ, রাজ্যের অন্তর্গত। এখানে মোট পরিবারের সংখ্যা হল ১৭১ টি। হরিবাটি গ্রাম থেকে গুসকরা রেলওয়ে স্টেশনের দূরত্ব প্রায় ।
পরিবহন
প্রায় পূর্ব বর্ধমান, শহর থেকে রতনপুরের যাত্রা বাস এবং নিকটতম রেল স্টেশন গুসকরা ।
জনসংখ্যা
হরিবাটি, গ্রামবাসীদের বেশিরভাগই তপশিলি জাতি (এসসি)। মোট জনসংখ্যার মধ্যে তফসিল জাতি (এসসি) ৩৬.৮৩ % রয়েছে যেখানে তপশিলি উপজাতি (এসটি) ১০.৮৪ %.
পাণ্ডব
পাণ্ডব (সংস্কৃত: पाण्डव) বলতে হস্তিনাপুরের রাজা পাণ্ডুর পাঁচজন স্বীকৃত পুত্রকে বোঝায়, এবং এরা মহাভারতের কেন্দ্রবিন্দু। পাণ্ডবগণ কুরুক্ষেত্র যুদ্ধ নামে একটি যুদ্ধ পরিচালনা করেছিল। এই যুদ্ধে তাদের নেতৃত্বে ছিলেন কৃষ্ণ। অপরদিকে, এই যুদ্ধে তাদের প্রতিপক্ষ ছিলো তাদের কাকাতো ভাই কৌরবগণ। কৌরবগণের নেতৃত্বে ছিলেন দুর্যোধন এবং গুরু ভীষ্ম ও দ্রোণাচার্য। চুক্তি ভঙ্গ এবং মহামূল্যের বিনিময়ে, পাণ্ডবগণ এ যুদ্ধে জয়লাভ করেন।
ব্যুৎপত্তি
thumb|270x270px|পাণ্ডবগণ মহর্ষি [[বেদব্যাস|বেদব্যাসের সাথে সাক্ষাৎ করছেন]] পাণ্ডব শব্দটি তাদের পিতার নাম পাণ্ড থেকে এসেছে এবং এর অর্থ "পাণ্ডুর বংশধর"। পাণ্ডবদের দেওয়া অন্যান্য উপাধিগুলি হল:
ইতিহাস
পাণ্ডবদেরকে কুরু রাজা পাণ্ডু এবং কুন্তী ও মাদ্রীর পুত্র হিসেবে গণ্য করা হয়, তবে পাণ্ডুর স্বাভাবিকভাবে সন্তান জন্মদানে ব্যার্থ হওয়ার পারার কারণে বিভিন্ন দেবতাদের বরে পাণ্ডবদের জন্ম হয়েছিল। ঋষি কিদাম্বার অভিশাপের কারণে পাণ্ডু সন্তান জন্মদানে ব্যার্থ ছিলো। তাই, ঋষি ধুরভাসের বর হিসাবে কুন্তীকে দেওয়া একটি মন্ত্র ব্যবহারে পাণ্ডবদের জন্ম হয়েছিল। ধর্ম ও মৃত্যুর দেবতা যম বরে যুধিষ্ঠির, শক্তির দেবতা বায়ু বরে ভীম, দেবরাজ ইন্দ্রের বরে অর্জুন, অশ্বিনদের বরে নকুল ও সহদেব জন্মগ্রহণ করেন। অতীতে, কুন্তী দেবতা সূর্য কর্তৃক কর্ণকে জন্ম দিয়েছিলেন। বরের বৈধতা পরীক্ষা করার সময় কুন্তী তার বিয়ের আগে কর্ণকে গর্ভে ধারণ করেছিলেন এবং বিবাহ বন্ধনে আবদ্ধ হওয়ার কারণে কর্ণকে ত্যাগ করেছিলেন। এটি কুরুক্ষেত্র যুদ্ধের সময় কর্ণ তার সৎ ভাইদের বিরুদ্ধে কৌরবদের সেনাবাহিনীর নেতৃত্ব দেবেন।
তাদের কাকা ধৃতরাষ্ট্রের জারি করা একটি ডিক্রির কারণে পাণ্ডবদের অনুর্বর ভূমিতে তাড়িয়ে দেওয়া হয়েছিল, যেটিকে তারা ইন্দ্রপ্রস্থের মহিমান্বিত শহরে রূপান্তরিত করেছিল। একজন বিদ্বেষপ্রবণ দুর্যোধন যুধিষ্ঠিরকে পাশার খেলায় তাদের সম্পত্তি জুয়া খেলার জন্য আমন্ত্রণ জানান, যা মহাকাব্যের টার্নিং পয়েন্টগুলির মধ্যে একটি ছিল। যুধিষ্ঠির জুয়া খেলেন এবং তার জুয়া খেলার কারণে তার সম্পদ, রাজ্য ও সম্পত্তি হারিয়েছিলেন, যা শকুনি পাশা খেলায় কারচুপি করার জন্যও দায়ী করা হয়েছিল। তাই পাণ্ডবদের তেরো বছরের জন্য নির্বাসনে পাঠানো হয়েছিল। বারো বছর বনে নির্বাসনে কাটানোর পর, তারা মৎস্য রাজ্যে এক বছর ছদ্মবেশে বসবাস করে। কৌরবদের মোকাবিলা করতে এবং শেষ পর্যন্ত পরাজিত করার জন্য পাণ্ডবরা সেনাবাহিনী সংগ্রহ করার পাশাপাশি কৃষ্ণের নির্দেশনা লাভ করবে। যুধিষ্ঠির তখন হস্তিনাপুর এবং কুরু রাজ্যের রাজা হিসাবে তার মর্যাদা পুনরুদ্ধার করবেন। কুরুক্ষেত্র যুদ্ধের সময় তাদের ক্রিয়াকলাপের জন্য নিজেদেরকে মুক্ত করতে, পাণ্ডবরা তাদের চূড়ান্ত তপস্যা সম্পন্ন করেছিল এবং শেষ পর্যন্ত হিমালয়ে আত্মহত্যা করেছিল। যুধিষ্ঠির, শিখরে পৌঁছানোর একমাত্র জীবিত ব্যক্তি হিসেবে, তার আগে যারা অতিবাহিত হয়েছিল এবং অবশেষে পরবর্তী জীবনে আরোহণ করেছিলেন তাদের সকলের কর্মময় বিশ্বাসের সাক্ষী ছিলেন।
করম আলী হাওলাদার
করম আলী হাওলাদার (জন্ম: ১৯৪০ (আনুমানিক), মৃত্যুঃ ১৯৮৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
করম আলী হাওলাদারের জন্ম বরিশাল জেলার বাকেরগঞ্জ উপজেলার ভরপাশা ইউনিয়নের ভরপাশা গ্রামে। বাবার নাম গোলাম আলী হাওলাদার এবং মায়ের নাম লতিফুন্নেছা। তার স্ত্রীর নাম খোদেজা বেগম। তাদের দুই ছেলে ও চার মেয়ে। তার পরিবারের কোলজুড়ে ১৪জন নাতি-নাতনী রয়েছে।
কর্মজীবন
করম আলী হাওলাদার চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন তৃতীয় ইস্ট বেঙ্গল রেজিমেন্টে। এর অবস্থান ছিল সৈয়দপুর সেনানিবাসে। মার্চ মাসে এই রেজিমেন্টকে সম্ভাব্য ভারতীয় আগ্রাসনের কথা বলে সেনানিবাসের বাইরে মোতায়েন করা হয়। তার কোম্পানি গাইবান্ধা জেলার পলাশবাড়িতে ছিল। মুক্তিযুদ্ধ শুরু হলে করম আলী হাওলাদার ঝাঁপিয়ে পড়েন যুদ্ধে।
মুক্তিযুদ্ধে ভূমিকা
১৯৭১ সালে সেখানে ছিল পাকিস্তান সেনাবাহিনীর ঘাঁটি ছিলো জামালপুর জেলার দেওয়ানগঞ্জ উপজেলার অন্তর্গত বাহাদুরাবাদ নৌবন্দর। এর অবস্থান যমুনা নদীর পূর্ব পাড়ে। একসময় রেল যোগাযোগের জন্য বাহাদুরাবাদ ঘাট ছিল গুরুত্বপূর্ণ। দেশের পূর্বাঞ্চল, বিশেষত ঢাকার সঙ্গে উত্তরাঞ্চলের রেল যোগাযোগ রক্ষায় ওই ঘাটের গুরুত্ব ছিল অপরিসীম। এখানে প্রতিরক্ষায় নিয়োজিত ছিল ৩১ বালুচ রেজিমেন্ট। ঘাটে তখন পাঁচটি জেটি ছিল। এর মধ্যে দুটি যাত্রীবাহী স্টিমার, দুটি সামরিক যানসহ রেলওয়াগন-তেলের ট্যাংকার এবং একটি সি-ট্রাক লঞ্চ ও সামরিক (আর্টিলারিসহ) মালামাল পারাপারের কাজে ব্যবহূত হতো। ৩১ জুলাই মুক্তিবাহিনীর একটি দল (তৃতীয় ইস্ট বেঙ্গল রেজিমেন্ট) বাহাদুরাবাদ ঘাটে আক্রমণ করে। মুক্তিবাহিনীর এই দলে ছিলেন করম আলী হাওলাদার। তিনি ছিলেন মূল আক্রমণকারী দল ‘ডি’ (ডেলটা) কোম্পানিতে এবং একটি প্লাটুনের নেতৃত্বে। পূর্বপরিকল্পনা অনুযায়ী তারা সেদিন নির্ধারিত সময়ে (শেষ রাত) ঘাটের রেললাইনের জংশন পয়েন্টে অবস্থান নেন। এরপর সবার আগে করম আলী হাওলাদার তার দল নিয়ে আক্রমণের জন্য এগিয়ে যান। তার ওপর দায়িত্ব ছিল জেনারেটরবাহী রেলওয়াগন ও এর আশপাশের ছোট ছোট বাংকারে আক্রমণ করে তা ধ্বংস করা। ঘটনাচক্রে তখন ওয়াগনের চারদিকের বাংকারে পাকিস্তানি সেনারা ছিল না। তারা লাইনের অপর পাশে ডিউটি শুরুর জন্য প্রস্তুত হচ্ছিল এবং লাইনের ওপর একটি যাত্রীবাহী রেলের সানটিং চলছিল। সানটিং ইঞ্জিন সরে যাওয়ার সঙ্গে সঙ্গে করম আলী হাওলাদার সহযোদ্ধাদের নিয়ে এগিয়ে প্রথমে জেনারেটরবাহী রেলওয়াগন এবং সানটিং ইঞ্জিনের ওপর রকেট নিক্ষেপ করেন। করম আলী হাওলাদারের ছোড়া রকেট নির্ভুল নিশানায় আঘাত হানে। প্রথম রকেটের আঘাতেই জেনারেটর অকেজো এবং সঙ্গে সঙ্গে গোটা এলাকা অন্ধকার হয়ে যায়। গোলার শব্দ পেয়ে তাদের অন্যান্য উপদলও আক্রমণ শুরু করে। আচমকা আক্রমণে পাকিস্তানি সেনারা হকচকিত হয়ে পড়ে। অবশ্য কিছুক্ষণ পর নিজেদের গুছিয়ে তারাও পাল্টা আক্রমণ শুরু করে। কিন্তু অতর্কিত আক্রমণে বেশির ভাগ পাকিস্তানি সেনা নিহত হয়। বাঁচার জন্য অনেকে নদীতে ঝাঁপিয়ে পড়ে। সাঁতার না জানায় তারা নদীতে ডুবে মারা যায়। পরে করম আলী হাওলাদার রকেট লঞ্চার থেকে রকেট ছুড়ে নদীতে থাকা সব নৌযান—বার্জ, পন্টুন, টাগ ও লঞ্চ ধ্বংস করেন। সেগুলো রকেটের আঘাতে ফুটো হয়ে পানিতে ডুবে যায়।
নাসিম হায়াত
নাসিম হায়াত একজন পাকিস্তানি রাজনীতিবিদ যিনি মে ২০১৩ থেকে মে ২০১৮ পর্যন্ত খাইবার পাখতুনখোয়া প্রাদেশিক পরিষদের সদস্য ছিলেন।
রাজনৈতিক পেশা
তিনি ২০১৩ পাকিস্তানের সাধারণ নির্বাচনে মহিলাদের জন্য সংরক্ষিত আসনে পাকিস্তান তেহরিক-ই-ইনসাফ (পিটিআই) এর প্রার্থী হিসাবে খাইবার পাখতুনখোয়া প্রদেশের প্রাদেশিক পরিষদে নির্বাচিত হয়েছিলেন । খাইবার পাখতুনখোয়া বিধানসভার সদস্য থাকাকালীন তিনি জনসংখ্যা কল্যাণ বিষয়ক খাইবার পাখতুনখোয়া বিধানসভা স্থায়ী কমিটির সভাপতির দায়িত্ব পালন করেছিলেন।
২০১৪ সালের জুনে তিনি খাইবার পাখতুনখোয়াতে পিটিআই অধ্যায়ের মহিলা শাখার সভাপতির পদ থেকে পদত্যাগ করেছিলেন, ফেব্রুয়ারিতে ইন্টি-পার্টি নির্বাচনে তিনি নির্বাচিত হয়েছিলেন এমন একটি অফিস।
২০১৬ সালের মে মাসে হায়াত খাইবার পাখতুনখোয়া প্রদেশের বিধানসভায় একটি মহিলা ককস প্রতিষ্ঠার সিদ্ধান্তে যোগদান করেছিলেন।
কারমান থাণ্ডি
কারমান কৌর থাণ্ডি (জন্ম ১৬ই জুন ১৯৯৮) হলেন একজন ভারতীয় পেশাদার টেনিস খেলোয়াড়। তিনি একক ম্যাচে পূর্ববর্তী ভারতীয় ১নং ছিলেন।
২০১৮ সালের ২০শে আগস্ট পর্যন্ত কারমানের খেলোয়াড় জীবনের সর্বশ্রেষ্ঠ প্রমিলা টেনিস র‌্যাংকিং ছিল ১৯৬ নম্বরে, এবং ২০১৯ সালের ১৪ই জানুয়ারি পর্যন্ত ডাবলসে ১৮৯ নম্বরে।
টেনিস খেলোয়াড় জীবন
তিনি আট বছর বয়সে টেনিস খেলা শুরু করেন।
নিরুপমা সঞ্জীব, সানিয়া মির্জা, শিখা উবেরয়, সুনিতা রাও, এবং অঙ্কিতা রায়নার মতো খেলোয়াড়দের পরে কারমান হলেন ষষ্ঠ ভারতীয় মহিলা টেনিস খেলোয়াড় যিনি প্রমিলা টেনিস র‌্যাঙ্কিংয়ের শীর্ষ ২০০-এ প্রবেশ করেছেন।
কারমান আইটিএফ সার্কিটে চারটি দ্বৈত শিরোপা এবং তিনটি একক শিরোপা জিতেছেন। তিনি ২০১৮ সালের ২৩শে জুন হংকং টুর্নামেন্টে $২৫কে-এর প্রথম একক শিরোপা জিতেছিলেন। তিনি ২০১৭ সালে হেরাক্লিয়নে এবং ২০১৫ সালে গুলবার্গায় দুটি ডাবলস শিরোপা জিতেছেন। আইটিএফ জুনিয়র সার্কিটে, তিনি ২০১৬ সালের জানুয়ারিতে জীবনের সর্বোচ্চ র‍্যাঙ্কিং ৩২ অর্জন করেন। এছাড়াও, তিনি চীনে আরও দুটি টুর্নামেন্টে সেমিফাইনালে জায়গা করে নিয়েছেন।
২০১৭ সাল থেকে তিনি ফেড কাপে ভারতের প্রতিনিধিত্ব করেছেন, এখানে খেলায় তাঁর জয়-পরাজয়ের রেকর্ড ৩ - ৭ এককে এবং ২ - ১ ডাবলসে।
কারমান রাউন্ডগ্লাস টেনিস একাডেমি দ্বারা সমর্থিত এবং বর্তমানে প্রশিক্ষক আদিত্য সচদেবের অধীনে একাডেমিতে প্রশিক্ষণ নিচ্ছেন।
কারমান ২০১৮ সালের এশিয়ান গেমসে দিভিজ শরণের সাথে মিশ্র-দ্বৈত ইভেন্টে অংশগ্রহণ করেছিল। তাঁরা গেমসে তাঁদের প্রথম ম্যাচে ফিলিপিনো জুটি মারিয়ান জেন ক্যাপাডোসিয়া এবং আলবার্তো লিম জুনিয়রকে পরাজিত করেছিলেন। কিন্তু তৃতীয় রাউন্ডেই তাঁরা হেরে গিয়ে প্রতিযোগিতা থেকে বেরিয়ে যান।
২০১২ সালের ইন্ডিয়ান ওয়েলস ওপেনে ক্রিস্টিনা ব্যারোইসের বিরুদ্ধে সানিয়া মির্জার জয়ের পরে কারমান প্রথম ভারতীয় খেলোয়াড় যিনি ডাব্লুটিএ ট্যুরের মূল ড্র ম্যাচ জিতেছেন (২০১৮ জিয়াংসি ইন্টারন্যাশনাল ওপেনে লু জিয়াজিংকে পরাজিত করেছেন)।
কর্মক্ষমতা সময়রেখা
ডব্লিউটিএ ট্যুর, গ্র্যান্ড স্ল্যাম টুর্নামেন্ট, ফেড কাপ/বিলি জিন কিং কাপ এবং অলিম্পিক গেমসে শুধুমাত্র মূল ড্র ফলাফল জয়-পরাজয়ের রেকর্ডের অন্তর্ভুক্ত।
একক
২০২২ চেন্নাই ওপেন পর্যন্ত।
সাইদর্শন কুমার
সাইদর্শন কুমার (സിദ്ധാർത്ഥൻ കുമാർ; জন্ম ৫ জুলাই ১৯৮১) একজন ভারতীয় আম্পায়ার এবং ২০২২-২৩ রঞ্জি ট্রফির ম্যাচে দাঁড়িয়েছেন। ২০২৩ ইন্ডিয়ান প্রিমিয়ার লিগে র পাঞ্জাব ও রাজস্থানের ম্যাচটি পরিচালনা করেন।
সৈয়দ নাসির উদ্দীন
সিপাহসালার সৈয়দ নাসির উদ্দীন; সিলেট বিজেতা হযরত শাহ জালালের অন্যতম সঙ্গী অনুসারী ও সিলেট অভিযানে প্রেরিত মুসলিম বাহিনীর প্রধান সেনাপতি ছিলেন। সিলেটের ইতিহাসে বহুল আলোচিত তরফ রাজ্য ১৩০৪ খ্রিষ্টাব্দে তার মাধ্যমে বিজিত হয়। সিলেট বিভাগের হবিগঞ্জ জেলায় মুড়ারবন্দ নামক স্থানে সিপাহসালার সৈয়দ নাসির উদ্দীনের মাজার অবস্থিত। তার জন্ম ও মৃত্যুর তারিখ সম্পর্কে জীবনী গ্রন্থে আনুমানের ভিত্তিতে ১২৫০ সালে জন্ম হয়েছে এবং শাহ জালালের মৃত্যুর পূর্বে (১৩৪৬ খ্রিষ্টাব্দের পূর্বে) তিনি মৃত্যুর বরণ করেন বলে উল্লেখ্য রয়েছে।
বংশ পরিচিতি
আরবের বাগদাদ শহরে বসবাসরত হযরত আলী এর বংশের অধস্তন পুরুষ সৈয়দ হাসান আরাবী ছিলেন সিপাহসালার সৈয়দ নাসির উদ্দীনের পিতা। তার ঊর্ধ্বতন বংশ পুরুষ ছিলেন; যথাক্রমেঃ হযরত আলী  -> হুসাইন ইবন আলী -> ইমাম জয়নুল আবেদীন -> ইমাম বাকের -> ইমাম জাফর সাদেক -> ইমাম মুসা কাজেম -> ইমাম আলী রেজা-> ইমাম মোহাম্মদ তকী -> ইমাম নকী আল হাদী -> ইমাম হাসান আসকারী -> ইমাম মাহদী আল মন্তজিন -> সৈয়দ আবুল ফজল -> সৈয়দ আবুল ফাত্তাহ -> সৈয়দ দাউদ আ'তায়ী -> সৈয়দ হাসান আরাবী
সংক্ষিপ্ত জীবনী
হযরত আলী এর বংশে হযরত ইমাম হুসাইন  দিক থেকে সৈয়দ পরিবারে আরবের বাগদাদ নগরীতে সিপাহসালার সৈয়দ নাসির উদ্দীনের জন্ম হয়। তার বংশধররা তৎকালে বাগদাদের আব্বাসী রাজপরিবারের সঙ্গে আত্মীয়তা সূত্রে সম্পৃক্ত ছিলেন। বিভিন্ন কারণে রাজপরিবারের সাথে নিজ বংশের কলহ বিবাদ বাধলে বীতশ্রদ্ধ হয়ে তার বংশের অনেকেই বাগাদাদ ত্যাগ করে ভারত আগমন করেন এবং তথায় স্থায়ী ভাবে বসবাস শুরু করেন। তাদের মধ্যে সিপাহসালার সৈয়দ নাসির উদ্দীনও ছিলেন। পরিবারের ব্যয় ভার নির্বাহের জন্য সিপাহসালার সৈয়দ নাসির উদ্দীন দিল্লীর সুলতানের অধীনে সৈনিক বিভাগে চাকরি নেন। পরবর্তিতে (১৩০৩ খ্রিঃ) সিপাহসালার পদে উন্নত হয়ে দিল্লী হতে বাংলাদেশে সিলেটাভিমূখে (শ্রীহট্টে) রাজা গৌড় গোবিন্দের হাতে প্রতারির মুসলমানদের সহায়তায় প্রেরিত হন। পথিমধ্যে পূর্বে প্রেরিত সিকান্দর গাজীর সাথে সোনারগাঁয় ও আরব হতে আগত প্রখ্যাত আউলিয়া হযরত শাহ জালাল  এর সাথে ত্রিবেণীতে দেখা হয়। সেখান থেকে দিল্লীর সুলতানী আদেশানুসারে শাহ জালাল ও সিকান্দর গাজীর সম্মতিক্রমে সেনা বাহিনীর প্রধান হয়ে সিলেট অভিযানে রওয়ানা হন। সিলেট বিজয় সমাপ্ত করে শাহ জালালের আদেশে বারজন সঙ্গী দরবেশদের নিয়ে ১৩০৪ সালে তরফের সামন্ত ত্রিপুরা রাজা আচানক নারায়নকে শায়েস্তা করতে তরফ রাজ্যে গমন করেন। তরফের অত্যাচারী ত্রিপুরা রাজা আউলিয়াগণের আগমন সংবাদ অবগত হয়ে বিনা সমরে রাজ্য পরিত্যাগ করে ত্রিপুরার রাজাদের আশ্রয়ে চলে যায়। এদিকে তরফ রাজ্য সিপাহসালার সৈয়দ নাসির উদ্দীনের অধিকারে আসে। উল্লেখ্য যে, সিপাহসালার সৈয়দ নাসির উদ্দীনের সাথে বার জন আউলিয়া তরফ রাজ্যে আগমন করেছিলেন। তাদের প্রভাবে তরফ রাজ্য বিজিত হওয়ায় এটি বার আউলিয়ার মুলুক বলে খ্যাত হয়। অতপর তরফে মুসলমানদের অধিপত্য প্রতিষ্ঠিত হলে, উক্ত বার আউলিয়া ইসলামের বাণী নিয়ে ভিন্ন ভিন্ন স্থানে গমন পূর্বক ধর্ম সাধনায় নিয়োজিত হন। তাদের অধ্যুষিত স্থানে নিজ নিজ নামে একেকটি দরগাহ বা মাজার বিদ্যমান আছে। এদিকে সিপাহসালার সৈয়দ নাসির উদ্দীন তরফের শাসনভার প্রাপ্ত হন। তিনি সৈন্য গণ সহ যে স্থানে বাস করে রাজ্য পরিচালনা করেন, সে স্থান লস্করপুর নামে খাত্য হয়। সিপাহসালার সৈয়দ নাসির উদ্দীন সময় সময় সিলেট গিয়ে দরবেশ শাহ জালালের সাথে সাক্ষাত করতেন। এক সময় তিনি এক স্বপ্ন দেখে বুঝতে পারেন যে তার পরকালের যাত্রার ডাক এসে গেছেন। তাই তিনি সিলেট গমন পূর্বক শাহ জালালের সাথে শেষ দেখা করেন। শাহ জালালের সাথে শেষ দেখার উল্লেখ করে সৈয়দ মোস্তফা কামাল সহ ঐতিহাসিকগণ লিখেন যে, শাহ জালালের পূর্বে তিনি (সিপাহসালার সৈয়দ নাসির উদ্দীন) পরলোক গমন করেন সিপাহসালার সৈয়দ নাসির উদ্দীনের পরে তার পুত্র সিরাজ উদ্দীন তরফের শাসনভার প্রাপ্ত হন। এই সিরাজ উদ্দীনের থেকে সিপাহসালার সৈয়দ নাসির উদ্দীনের বংশ বিস্তৃত হয়। পরবর্তীতে তার বংশ হতে ওলী-আউলিয়া, শিক্ষাবিদ, রাজনীতিবিদ সহ অনেক জ্ঞানী-গুণীর আবির্ভাব ঘটে। মুলক-উল-উলামা, আরাকান রাজ্যের রাজ দরবারী সৈয়দ মুসা, কুতুব-উল-আউলিয়া, বিখ্যাত সাধক গদাহাসন, শাহ নূরী, মধ্যযুগের মহাকবি সৈয়দ সুলতান, সাধক ও সমাজ সংস্কারক সৈয়দ গোয়াস উদ্দীন, ঐতিহাসিক সৈয়দ মুজতবা আলী, সৈয়দ মোস্তফা আলী, সৈয়দ মুর্তাজা আলী, সৈয়দ মোস্তফা কামাল, সৈয়দ মোহাম্মদ জোবায়ের যাঁদের মধ্য অন্যতম।
সিপাহসালার উপাধি লাভের সংক্ষিপ্ত বিবরণ
শ্রীহট্টে ইসলাম জ্যোতি সহ বিভিন্ন ঐতিহাসিক গ্রন্থে পাওয়া যায়; শ্রীহট্টের গৌড় রাজ্যের অধিবাসী বুরহান উদ্দীন নামক জৈনক মুসলমান নিজ ছেলের জন্ম উৎসব উপলক্ষে গরু জবাই করে গৌড়ের হিন্দু রাজা গৌড় গোবিন্দের কাছে অপরাধী সাবস্ত হন। ফলে গোবিন্দ বুরহান উদ্দীনের শিশু ছেলেকে ধরে নিয়ে হত্যা করে। বুরহান উদ্দীন বাংলার তৎকালীন রাজা শামস উদ্দীন ফিরুজ শাহের নিকট গিয়ে এই নিষ্ঠুর হত্যাকাণ্ডের অভিযোগ করলে রাজা তার ভাগিনে সিকান্দর গাজীকে প্রখণ্ড সৈন্য বাহিনীর সঙ্গে শ্রীহট্টের গৌড় রাজ্যে প্রেরণ করেন। শাহী সৈন্য যখন ব্রহ্মপুত্র নদী পার হতে চেষ্টা করে তখনই রাজা গোবিন্দ ভোতিক শক্তির সাহায্যে মুসলিম সৈন্যের উপর অগ্নীবাণ নিক্ষেপ করে সমস্ত চেষ্টাকে বিফল করে ফেলে। গোবিন্দের ঐন্দ্রজালিক শক্তির প্রভাবে সিকান্দর গাজীর প্রতিহত ও বিফল মনোরথের সংবাদ দিল্লীর সম্রাট আলাউদ্দীন খিলজীর নিকট পৌছলে সম্রাট এ সংবাদে মর্মাহত হন। পরবর্তিতে সম্রাট তার রাজদরবারী আলেম-উলামা সহ জ্যোতিষদের সাথে আলোচনায় এই মর্মে অবহিত হন যে, সুলতানের সেনাবাহিনীতে আধ্যাতিক শক্তি সম্পন্ন এক ব্যক্তি রয়েছে, তার নেতৃত্বে অভিযান প্রেরণ করা হলে গৌড়গোবিন্দের যাদু বিদ্যার মোকাবেলা করে সিলেট বা শ্রীহট্ট জয় সম্ভব হবে। জ্যোতিষিরা উক্ত আধ্যাতিক শক্তি সম্পন্ন ব্যক্তির পরিচয়ের পন্থা হিসেবে এও বলে ছিল, আগামী দুই/এক রাত্রের মধ্যে দিল্লী নগরীতে প্রখণ্ড ঝড় বৃষ্টিতে সমস্ত নগরী ভেসে যাবে, প্রতিটি ঘর বাড়ির বিষম ক্ষতি লক্ষিত হবে, কোথায় কোন প্রদিপ থাকবেনা একটি মাত্র তাবু ব্যতীত। সম্রাট জ্যোতিষদের কথামত অনুসন্ধান করে সেই ঝড় বৃষ্টির রাতে দেখতে ফেলেন এক জন সাধারণ সৈনিক একটি তাবুতে একাগ্র মনে বসে কোরান পড়ছেন। সম্রাট সেখানে উপস্থিত হয়ে তার সব বিষয় অবগত হয়ে সিলেট অভিযানের নেতৃত্ব দেয়ার অনুরোধ জানান। তিনি সৈয়দ নাসির উদ্দীন সম্রাটের আদেশে সম্মত হলে সম্রাট তাকে সিপাহসালার সনদ প্রদানের মাধ্যে সিকান্দর গাজীর কাছে প্রেরণ করেন। সে থেকে তিনি সৈয়দ নাসির উদ্দীন হতে সিপাহসালার সৈয়দ নাসির উদ্দীন নামে খ্যাত হন।
শাহ জালালের সঙ্গে দেখা
শাহ জালাল দিল্লি হতে বুরহানউদ্দীনকে সহ ২৪০ জন সঙ্গীসহচর সিলেটের উদ্দেশ্য রওয়ানা হলেন । শাহ জালাল সাতগাঁও এসে ত্রিবেণীর নিকট দিল্লীর সম্রাট প্রেরিত অগ্রবাহিনী সিপাহসালার সৈয়দ নাসির উদ্দীনের সাথে মিলিত হন। সৈয়দ নাসির উদ্দীন শাহ জালাল সম্পর্কে অবগত হয়ে তদীয় শিষ্যত্ব গ্রহণের অভিপ্রায় ব্যক্ত করেন। পথে পথে শাহ জালালের শিষ্য বর্ধিত হতে লাগল । ত্রিবেণী থেকে বিহার প্রদেশে আসার পর আরো কয়েকজন ধর্মযোদ্ধা অনুষঙ্গী হলেন। যাদের মধ্যে হিসাম উদ্দীন, আবু মোজাফর উল্লেখযোগ্য। এখান থেকে সিপাহসালার সৈয়দ নাসির উদ্দীনের আনিত এক হাজার অশ্বারোহী ও তিন হাজার পদাতিক সৈন্যসহ শাহ জালাল নিজ সঙ্গীদের নিয়ে সোনারগাঁ অভিমুখে সিকান্দর গাজীর সাথে মিলিত হওয়ার উদ্দেশ্যে রওয়ানা হন।
অলৌকিক ঘটনা
সিলেট আসার পথে বিভিন্ন স্থানে শাহ জালাল আউলিয়ার কেরামতি ও আলৌকিক বিভিন্ন ঘটনায় শ্রীহট্টের (সিলেট) রাজা গোবিন্দ বীতশ্রদ্ধ হয়। শাহ জালাল সিপাহসালার সৈয়দ নাসির উদ্দীনের নেতৃত্বে নিজ সৈন্য বাহিনী নিয়ে সিলেটের চৌকি পরগনায় উপস্থিত হইলে রাজা গৌড় গোবিন্দ তাদেরকে প্রতিরোধ করার লক্ষে যাদু-মন্ত্র সহ এক প্রকাণ্ড লৌহ ধুনুক শাহ জালালের কাছে প্রেরণ করে । যার শর্ত ছিল যদি কেহ একা উক্ত ধনুকের জ্যা ছিন্ন করতে পারে তখন গোবিন্দ রাজ্য ছেড়ে চলে যাবে। শাহ জালাল তার দলের লোকদের ডেকে বললেন; যে ব্যক্তির সমস্ত জীবনে কখনও ফজরের নামাজ কাজা হয় নাই বা বাদ পরে নাই একমাত্র সেই পারবে গোবিন্দের লৌহ ধনুক "জ্যা" করতে। অতপর মুসলিম সৈন্য দলের ভেতর অনুসন্ধান করে সিপাহসালার সৈয়দ নাসির উদ্দীনকে উপযুক্ত পাওয়া গেল এবং তিনিই ধনুক জ্যা করলেন। সিপাহসালার সৈয়দ নাসির উদ্দীনের অলৌকিক ঘটনা সমুহের মধ্যে তার কবর বা মাজার উত্তর দক্ষিণ হতে পূর্ব পশ্চিমে মুড়ে যাওয়া নিয়ে বহুল প্রচারিত আছে। ঘটনাটি ছিল এমনঃ সিপাহসালার সৈয়দ নাসির উদ্দীন মৃত্যুর পূর্বে তার ভক্ত সহচর দিগকে নসিয়ত করেছিলেন; মৃত্যুর পরে তাকে যেন পূর্ব পশ্চিম করে দাফন করা হয়। তৎকালীন আলিম সমাজের আপত্তির মুখে সিপাহসালার সৈয়দ নাসির উদ্দীনের ভক্ত সহচরগণ তার নসিয়ত উপেক্ষা করে ইসলামি নিয়মানুসারে তাকে উত্তর দক্ষিণ করেই দাফন করা হয়। দাফন কার্য্য শেষে সকল লোক তার হতে চল্লিশ কদমের ব্যবধান পার হতে না হতেই এক প্রকণ্ড শব্দ শুনে উপস্থিত লোক জন পিছে ফিরে তাকিয়ে দেখতে পান সিপাহসালার সৈয়দ নাসির উদ্দীনের কবর মুড়ে গিয়ে পূর্ব পশ্চিম হয়ে রয়েছে। তৎক্ষণাৎ সকলে ইসলামিক কলেমা আল্লাহু আকবার ধ্বনি দিয়ে আউলিয়ার শেষ নসিয়তের কথা স্মরণে নিজের ভুল স্বীকারে আল্লাহর কাছে ক্ষমা প্রার্থনা করেন। শ্রুতির এই স্মৃতিকে আকঁঢ়ে তার কবর খানা আজও পূর্ব পশ্চিম হয়ে কালের সাক্ষী স্বরূপ বিদ্যমান আছে।
বার্নিস রুবেনস
বার্নিস রুবেনস (২৬ জুলাই, ১৯২৩ - ১৩ অক্টোবর, ২০০৪) ছিলেন একজন ওয়েল্‌স বংশোদ্ভূত ব্রিটিশ লেখিকা। তিনি তার দ্য ইলেক্টেড মেম্বার উপন্যাসের জন্য ১৯৭০ সালে ম্যান বুকার পুরস্কার অর্জন করেন।
প্রাথমিক জীবন
রুবেনস ১৯২৩ সালের ২৬ জুলাই কার্ডিফে জন্মগ্রহণ করেন। তার পিতা এলি রুবেনস ছিলেন একজন লিথুনীয় ইহুদি। তিনি ১৬ বছর বয়সে ১৯০০ সালে ইউরোপ ছেড়ে নতুন জীবনের সন্ধানে নিউ ইয়র্ক সিটির উদ্দেশ্যে পাড়ি জমান। কিন্তু টিকেট প্রতারকের খপ্পরে পড়ে তিনি মার্কিন যুক্তরাষ্ট্রে যেতে পারেন নি এবং তিনি কার্ডিফে পৌঁছান। তিনি ওয়েলসে থাকার সিদ্ধান্ত নেন এবং সেখানে তার ডরথি কোহেনের সাথে সাক্ষাৎ হয় ও তাকে বিয়ে করে। ডরথির পরিবার পোল্যান্ড থেকে কার্ডিফে আসেন। রুবেনসেরা চার ভাই-বোন। তার দুই ভাই হ্যারল্ড ও সিরিল ধ্রুপদী বেহালা বাদক। হ্যারল্ডকে তার অসুস্থতার জন্য বেহালা বাজানো ছেড়ে দিতে হয়, তবে সিরিল পরবর্তীতে লন্ডন সিম্ফনি অর্কেস্ট্রার বেহালা বাদক হিসেবে নিয়োগ লাভ করেন। রুবেনস তার ভাইদের মত সঙ্গীতে পারদর্শী না হলেও তিনি পরে সেলো বাজানো শিখেন। রুবেনস প্রথমে কার্ডিফ হাই স্কুল ফর গার্লস-এ পড়াশুনা করেন ও পরে ১৯৪৭ সালে কার্ডিফ বিশ্ববিদ্যালয় থেকে ইংরেজি সাহিত্য বিষয়ে স্নাতক ডিগ্রী লাভ করেন।
পারিবারিক জীবন
রুবেনস রুডি নাসায়েরের সাথে বিবাহবন্ধনে আবদ্ধ হন। রুডি একজন মদ ব্যবসায়ী ও ঔপন্যাসিক। তাদের দুই কন্যা, রেবেকা ও শ্যারন।
সাহিত্যজীবন
রুবেনসের প্রথম উপন্যাস সেট অন এজ ১৯৬০ সালে প্রকাশিত হয়। বইটিতে তিনি তার নানীর সাথে তার সম্পর্কের কথা বিবৃত করেছেন। ১৯৭০ সালে তিনি তার দ্য ইলেক্টেড মেম্বার উপন্যাসের জন্য প্রথম নারী হিসেবে ম্যান বুকার পুরস্কার অর্জন করেন।
হিজরত
হিজরত (هِجْرَة)অর্থ পরিত্যাগ করা, ছেড়ে দেয়া৷ হিজরত বলতে ৬২২ সালের ২১ জুন হতে ২ জুলাইয়ের মধ্যে নবী মুহাম্মাদ (স). এবং তার অনুসারীদের মক্কা থেকে মদীনায় গমন করাকে বোঝানো হয় ।
মুহাম্মাদ সাঃ এর হিজরত
মক্কার অধিবাসীদের তাঁকে হত্যা করার পরিকল্পনার কথা জানতে পেরে ১ম হিজরীর সফর মাসে ইংরেজি অনুযায়ী ৬২২ সালের জুন মাসের শেষের দিকে নবী মুহাম্মাদ (স.)তার একান্ত অনুসারী আবু বকর সিদ্দিকী  (রা.) কে সাথে নিয়ে গোপনে মক্কা ত্যাগ করেন। মুহাম্মাদ (স.) এবং তার অনুসারীরা মক্কা থেকে উত্তরে অবস্থিত ইয়াসরিব শহরে গমন করে। শীঘ্রই ইয়াসরিব-এর নাম হয়ে যায় মদীনাত উন-নবী, যার অর্থ: "নবীর শহর", কিন্তু কিছুদিন পরই উন-নবী বাদ দিয়ে দেয়া হয়, ফলে এর নাম হয় মদীনা, যার অর্থ: "শহর"।
প্রথম হিজরত
ইসলাম প্রচারের প্রথম দিকে ৬১৫ সালে মুহাম্মাদ (স.)এর নির্দেশে ওসমান বিন আফফান (রা.) ও তার স্ত্রী রোকাইয়া  (রা.) সহ মোট ১৫ জন মুসলমান আবসিনিয়ায় গমন করেন, এটিই 'প্রথম হিজরত' নামে পরিচিত।
পাওলো জেন্তিলোনি
পাওলো জেন্তিলোনি সিল্ভেরি (born 22 November 1954) একজন প্রখ্যাত রাজনীতিবিদ যিনি ১২ ডিসেম্বর ২০১৬ থেকে ইতালির প্রধানমন্ত্রী হিসাবে নিযুক্ত রয়েছেন।
সিভিল এভিয়েশন উচ্চ বিদ্যালয়, কুর্মিটোলা
সিভিল এভিয়েশন উচ্চ বিদ্যালয়, কুর্মিটোলা ঢাকা বিমানবন্দর সড়কের কাছে অবস্থিত একটি বিদ্যালয়। বেসামরিক বিমান পরিবহন কর্তৃপক্ষ বিদ্যালয়টি পরিচালনা করে আসছে। ১৯৭৮ সালে বিদ্যালয়টি তাদের যাত্রা শুরু করে। বর্তমানে বিদ্যালয়ে ৫১ জন শিক্ষক, ১১ জন কর্মচারী ও ২৩৬৫ জন শিক্ষার্থী রয়েছে।
অবকাঠামো ও নিয়মাবলি
এই বিদ্যালয়টির অবকাঠামো ইংরেজি অক্ষর এইচ (H) এর মত।বিদ্যালয় ভবন দুই তলা।তবে নবনির্মিত ভবন তিন তলা। তৈরী হচ্ছে কলেজ শাখাও। বিদ্যালয়টির সামনে ২০০ মিটার বিশাল খেলার মাঠ আছে। বিদ্যালয়টির ভিতরে পিটি করার জন্য যথেষ্ট জায়গা রয়েছে এবং একটি ক্যান্টিন রয়েছে। বিদ্যালয়টির দুটি শিফট রয়েছে। মর্নিং শিফট মেয়েদের ও কেজি থেকে ক্লাস ২ পর্যন্ত ছেলেদের জন্য ও ডে শিফট ৩য় থেকে ১০ম শ্রেণির ছেলেদের জন্য। দুই শিফটেই ৬ পিরিয়ড করে ক্লাস হয়। তৃতীয় পিরিয়ডের পর টিফিন পিরিয়ড শুরু হয়। প্রত্যেকটি ক্লাস ৩৫-৪০ মিনিট হয়।
শিক্ষক
এ বিদ্যালয়ে ৫২ জন শিক্ষক বর্তমানে কর্মরত এবং সবাই অভিজ্ঞ শিক্ষক।
ভর্তি
শিক্ষার্থীদেরকে ভর্তির জন্য প্রথমে একটি লিখিত পরিক্ষা দিতে হয় এবং উত্তীর্ণ হলে মৌখিক পরিক্ষা নেয়া হয় ও যারা উত্তীর্ণ হয় তাদের ভর্তি করানো হয়।
ন্যাশনাল টি কোম্পানি লিমিটেড
ন্যাশনাল টি কোম্পানি লিমিটেড বাংলাদেশের একটি সরকারি প্রতিষ্ঠান। মূলত কোম্পানিটি বাংলাদেশ সরকার এবং জনগণের যৌথ মালিকানায় দেশের চা শিল্পে সর্ববৃহৎ পাবলিক লিমিটেড কোম্পানি।
ইতিহাস
১৯৭৮ সালে কোম্পানি আইন, ১৯১৩ এর অধীনে গঠিত হয় ন্যাশনাল টি কোম্পানি লিমিটেড। এটি একটি পাবলিক লিমিটেড কোম্পানি। সংস্থাটির ৫১ শতাংশ শেয়ারের মালিক বাংলাদেশ সরকার, বাকি ৪৯ শতাংশ শেয়ারের মালিক জনগণ। শুরুতে সংস্থাটি পাত্রখোলা চা বাগান, কুরমা চা বাগান, চাম্পারায় চা বাগান, মদনমোহনপুর চা বাগান, মাধবপুর চা বাগান, জগদীশপুর চা বাগান, তেলিয়াপাড়া চা বাগান, চন্ডিছড়া চা বাগান, লাক্কাতুরা চা বাগান নিয়ে যাত্রা শুরু করে। পরবর্তীতে বাংলাদেশ চা বোর্ডের অধীনে চা বাগানগুলো সরকারিকরণ করা হয়। এরই পরিপ্রেক্ষিতে ১৯৮২ সালের সেপ্টেম্বরে পারকুল চা বাগান, প্রেমনগর চা বাগান এবং বিজয়া চা বাগান অধিগ্রহণ করে। সংস্থাটি পুঁজিবাজারে তালিকাভুক্ত হয় ১৯৭৮ সালে।
পরিচালনা
প্রতিষ্ঠানটি ১২ সদস্যের একটি পরিচালনা পর্ষদ দ্বারা পরিচালিত হয়।
গুপ্ত জমিদার বাড়ি
গুপ্ত জমিদার বাড়ি বাংলাদেশ এর চট্টগ্রাম জেলার লোহাগাড়া উপজেলার পদুয়া গ্রামে অবস্থিত এক ঐতিহাসিক জমিদার বাড়ি।
অবকাঠামো
প্রায় ১০ একর জায়গার উপর ১২০ কক্ষ বিশিষ্ট্য একটি ভবন, কাছারিঘর, নাচঘর, শিক্ষাপ্রতিষ্ঠান, মন্দিরসহ অনেককিছু এখানে তৈরি করা হয়েছে।
বর্তমান অবস্থা
১২০ কক্ষের বাড়িটিতে এখন মাত্র ২০টি কক্ষ অবশিষ্ট রয়েছে। এখানে এখনো জমিদার বংশের উত্তরসূরীরা বসবাস করতেছেন। তবে এখন আর তাদের সেই জমিদারী জৌলুস নেই। এখন কষ্টে ও অনাহারে তাদের দিন কাটাতে হয়।
বড়ো জনগোষ্ঠী
বড়ো জনগোষ্ঠী (बर'/बड़ो ) হচ্ছে আসাম-এর ভৈয়ামের জনগোষ্ঠী। আসামের ভৈয়ামে বাস করা জনগোষ্ঠীদের মধ্যে এরা সংখ্যাগরিষ্ঠ। বড়োদের মাতৃভাষা বড়ো ভাষা। বড়োরা বৃহৎ মঙ্গোলীয় গোষ্ঠীর অন্তর্ভুক্ত।
ব্যুৎপত্তি
প্রাচীন কালের হিমালয়ের উত্তরে এবং চিনের পশ্চিমে অবস্থিত "বড" দেশের নাগরিকদের এই জনগোষ্ঠীটি খ্রীঃপূঃ প্রায় ১৫ শ শতকে মানতেই সমগ্র পূর্ব ভারতে ছড়িয়ে পড়ে। মহাভারতে উল্লেখ করা কিরাতরাই পূর্ব ভারতের বড়োরা। প্রাচীনকালে এই মূল "বড" দেশের নাগরিকদের "বডো-ফিচা" বা "বডোচা" ("বডো" মানে ভূমি এবং "ফিচা" বা "চা" মানে সন্তান অর্থাৎ বড দেশের সন্তান) বলে পরিচিত ছিল এবং সময়ের স্রোতে বড বা বড়ো হিসাবে পরিচিত হয়।
আসামের কোকরাঝার, চিরাং, বাক্সা এবং ওদালগুড়ি জেলায় বড়োদের মূল বসতি। তদুপরি কার্বি আংলং গোয়ালপাড়া জেলায়ও কিছু সংখ্যক বড়ো লোকেরা বাস করেন। তদুপরি পশ্চিমবঙ্গ, মেঘালয়, নাগাল্যান্ড, অরুণাচল এমনকি ভুটান-নেপালেও বড়ো জনগোষ্ঠী পাওয়া যায়।
লোক ঐতিহ্য ও পুরাণ
লোক ঐতিহ্য থেকে বোরো মানুষের ইতিহাস ব্যাখ্যা করা যায়। পদ্মভূষণ বিজয়ী সুনীতিকুমার চট্টোপাধ্যায়ের মতে, পৌরাণিকভাবে, বড়োরা হলেন "বিষ্ণু ( বরাহ ) এবং মা-পৃথিবীর ( বসুমতী ) পুত্রের সন্তান " যাদের মহাকাব্য যুগে "কিরাতস" বলা হত।
ভাষা
বড়ো ভাষা চীন-তিব্বতি ভাষা পরিবারের সদস্য । এটি চীন-তিব্বতি পরিবারের তিব্বত-বর্মন ভাষা শাখার বোরো-গারো গোষ্ঠীর অন্তর্গত। এটি আসাম রাজ্য এবং ভারতের বোডোল্যান্ড টেরিটোরিয়াল অঞ্চলের একটি সরকারী ভাষা । এটি ভারতের সংবিধানের অষ্টম তফসিলে তালিকাভুক্ত বাইশটি ভাষার মধ্যে একটি ।
সমাজ ব্যবস্থা
বড়োরা মঙ্গোলীয় নৃগোষ্ঠীর তিব্বত-বর্মীয় ভাষা-ভাষী লোক। এরা বিশেষভাবে শৈব পন্থার সাথে জড়িত বাথৌ পন্থীয় লোক যদিও তাঁদের মধ্যে কিছুসংখ্যক সনাতন, বৈষ্ণব ইত্যাদি বিভিন্ন ধারা এবং খ্রিস্টধর্মীয় লোকও আছে। তাঁদের সমাজ ব্যবস্থা পিতৃতান্ত্রিক যদিও মাতৃতান্ত্রিক (মাসারী) সমাজ ব্যবস্থাও কিছু সামাজিক অনুষ্ঠানে পরিলক্ষিত হয়। বিয়ের পর কনেই বরের ঘরে বাস করেন এবং সন্তান সন্ততি বাবার উপাধি গ্রহণ করেন। অবশ্য অন্য জনজাতীয় সমাজে প্রচলিত না থাকা সগোত্রীয় বিবাহ বড়োদের মধ্যে প্রচলন আছে।
বড়োরা সমাজ করে বাস করেন। তাঁরা পরম্পরাগতভাবে পাঁচটা সমাজ বন্ধনে, অর্থাৎ অগরবাদ, ফংছথবাদ, দাউঁচুিবাদ, খাওঁয়ালিবাদ এবং খৌলৌবৌদবাদ এই 'আচারবা'য় সমাজ পরিচালনা করেন।
জীবন-নির্বাহর প্রণালী
বড়োদের মধ্যে চাংঘর, ঝুমচাষ ইত্যাদির প্রচলন নেই। তাঁরা ঘর-বাড়ি উন্মুক্ত করে মাঝে একটি চোতাল রেখে চারিদিক তৈরি করে। চোতালটির উত্তর-পূর্ব দিকে সিজু গাছ পুঁতে সেখানে পাঁচটা বাঁশের টাটী-চকোয়ার ঘিরে 'বাথৌশালী' প্রতিষ্ঠা করা থাকে। আদর্শ বড়ো বরঘরের (নেমানো) কুঠরি তিনটি: ইসিং, উঁচুং এবং খফ্রা।
বড়ো তিরোতাদের প্রত্যেকেই এক পাকৈত দাবনী, রোবনী, মাছুবয়ে এবং রান্ধনী। এড়ী পালন এবং এড়ী সূতা কাটা বড়ো নারী অতিশয় সুদক্ষ। কাপড়বোনা না জানা 'আলুরি' মেয়ে বিয়ের বাজারে মূল্যহীন। তাঁরা ভাল শিপিণী এবং নাচনীও।
বড়োরা প্রধানত কৃষিজীবী। বড়োদের দোং খনন করিয়ে মাঠে আল বেঁধে করা শালিচাষের প্রবর্তক বলা হয়। কৃষির সাথে জড়িত নানান ধরনের লোকাচার, যেমন: ন-আগ আনা, ন-গাছা দেয়া, ন-ভাত খাওয়া, কাতি গাছআ ছাওনায় (রঙালী বিহুতে ঔখোলে মাঠে বাতি জ্বালানো), শইচ চপওয়া এবং মাঘবিহুতে বেলাগুর (মেজি) খোয়া, ব'হাগ বিহুতে গরুকে গা ধোওয়ানো ইত্যাদির উদ্ভাবক এরাই বলে পণ্ডিতদের ধারণা।
খাদ্যাভ্যাস
রন্ধন কলাতেও বড়োরা অতি নিপুণ। এদের প্রধান খাদ্য হল ভাত। পচলা, ঢেঁকীয়া, কচুথোর, লফা, বাঁশগাজ, খরিচা ইত্যাদি ব্যঞ্জন মঙ্গোলীয় সংস্কৃতির দান। শুকান মাছ (নাফাম), শুকান মাংস, শুক্তা ইত্যাদি তাঁদের উদ্ভাবন। জুমায়, জৌফিথিখা ইত্যাদি বিভিন্ন প্রকারের লাওপানী, কোমল চাউল, ভাপপিঠা, চোঙাপিঠা, টোপোলা পিঠা, খারলি-কাঁহুদি ইত্যাদি রুচিকর খাদ্য প্রস্তুত করায় তাঁরা সিদ্ধহস্ত।
বেশভূষা
বড়ো তিরোতা বুকে দখনা (মেঠনি) মারে বা মেখেলা-চাদর পরে, গায়ে ফাছ্‌রা নিয়ে ঘিলাখোপা খোপায় একটাকরে কাকৈ গুজে নিয়ে সাজি-কাচি ভাল করে। তাঁদের মধ্যে প্রিয়জনের সাথে ঘর সংসার করতে না পারার দুঃখে দেওয়া 'হাংমা-হাংছানি ফালি' নামের রুমালের ব্যবহার অতিশয় চিত্তাকর্ষক। অন্যদিকে বড়ো পুরুষের বেশভূষা অতি সাধারণ ধরনের। কঁকালে আঁঠুূুমূরীয়া বা আঁঠুচেরা ফখরা-চিতরা গাম্‌চা (চুরিয়া), গায়ে গাছ্‌লা (চোলা) আরি ডিঙিতে ফুলাম ফালি (আর'নাই)-এই তিনটিই বড়ো পুরুষের সমস্ত বেশভূষা।
সামাজিক আচার-অনুষ্ঠান
বড়োদের জন্ম, বিবাহ এবং মৃত্যুর সাথে জড়িত বিভিন্ন আচার-অনুষ্ঠান আছে। তার মধ্যে সন্তানর নাভি এঁয়াসূতায় বেঁধে বাঁশের চেঁচুতে কাটা, নাভি কাটারপর শান্তি জল ছিটিয়ে প্রায়শ্চিত করা (জাতে তোলা), একবছরের মধ্যে ধাইকে মান ধরা, পাঁচ বছরে মামা দ্বারা চূড়াকরণ করা পর্ব ইত্যাদি উল্লেখযোগ্য। আদিম ধর্মী বড়োরা 'হাথাছুনি' প্রথায় এবং ব্রহ্ম ধর্মীয় বড়োরা হিন্দুর বৈদিক প্রথায় (বড়ো ভাষার মন্ত্রে) বিয়ে বারু করেন।
বড়ো সমাজে প্রচলিত বিয়ে ছয় প্রকারের:
বড়োর হাথাছুনি প্রথা নাগরিকদের স্বামী-স্ত্রী হিসাবে স্বীকৃতি দেওয়া পর্ববিশেষ। সমস্ত প্রকারের বিয়েতে ভোজন পর্বের সময় এই নিয়ম পালন করতে হয়। বড়োর বিয়ের জন্য দুইজন বৈরাথী (ব্রতী) এবং দুইজন আয়থা (এয়োতী) এবং একজন বা দুজন বার-লাম্‌ফা (ভারী) অতি আবশ্যক। বিয়ের জোরণ দেয়া, অভ্যাগতকে মান ধরা, নানা ধরনের মাঙ্গলিক কার্যে সহায়তা করা এবং নৃত্য-গানের মধ্য দিয়ে গোটা অনুষ্ঠানটিকে সতেজ করে রাখায় এদের ভূমিকা আছে। বার-লাম্‌ফাই বোকোচাতে মাটির চপরা বেঁধে নেচে নেচে বরকে আগবাড়িয়ে নেয়ার দৃশ্য অতি অপূর্ব এবং তাৎপর্যপূর্ণ। বড়োদের মধ্যে মৃত্যুর সাথে জড়িত বিভিন্ন লোকাচার এবং লোকবিশ্বাস আছে। মরা সৎকার করার পর শবযাত্রীকে গোবর-জলে শুচি করা এবং শোকোতা চিবিয়ে মৃতের সাথে সমস্ত পার্থিব সম্বন্ধ ছেদ করার বিধান আছে। মৃত্যুর দশ দিনে 'দহা গার্‌নায়' (দশা ফেলানো) পর্ব এবং বারো দিনে শ্রাদ্ধ করে।
লোকবিশ্বাস
বড়োদের মধ্যে তন্ত্র-মন্ত্র, ভেল্কি বাজি, ডাকিনী-যোগিনী (ডায়না), বীরা-ভূত-প্রেতের বিশ্বাস অতি প্রবল। এমনকি মন্ত্রের দ্বারা ভালুকের সাথে সখী সম্পন্ন, বীরা পোহা এবং মেলি দেওয়া ইত্যাদি কার্যও করতে পারে বলে এদের মধ্যে বিশ্বাস প্রচলিত; কিন্তু আজকাল এমন অন্ধবিশ্বাস নেই বলা যায়। বড়োদের মধ্যে প্রচলিত ছুথি দায়নায় (নজর কাটা), খুগা দায়নায় (মুখ ভাঙা), সময় (শপথ খাওয়া), শপথ মোচন, বধ শপথ দেয়া, দরা নেওয়া প্রথায় কিছু স্বকীয়তা থাকলেও অন্যান্য সমাজের সাথে প্রায় একই।
লোকগীত-নৃত্য এবং লোকসাহিত্য
খাম-ছিফুং-জথা-ছেরাজা এই চারধরনের লোকবাদ্য বিভিন্ন উৎসবে অপরিহার্য। বাগুরুম্বা, বৈছাগু মৈছানায় ইত্যাদি বসন্তকালীন মন উরিঙা করা নৃত্য-গানের সাথে জারআফাগ্লা, থেন্থামালি, খফ্রিমৌছানায় (ঝাঁপি নৃত্য), রৌনচণ্ডী ইত্যাদি ধর্মীয় নৃত্য-গীত এবং দাওহা (যুদ্ধ), না (মাছমারা) ইত্যাদি বিভিন্ন শ্রমবিষয়ক নৃত্য-গীত বড়ো সমাজে বিদ্যমান। রাওনা-রাওনী, ছন্দ্রমালি-খৌথিয়া বুদাং, আছাগি বৈছাগি, জারা ফাগ্লা ইত্যাদি সাধুকথা; কছিরাম-জৌহৌলাও, জাওলিয়াছৌন দেওয়ান ইত্যাদি কাহিনী গান এবং হওয়া মেথায় (বিহু গান) ইত্যাদি নানা প্রকারের লোকগীত, মন্ত্র-স্তোত্র, ফঁকরা-যোজনা, প্রবচন ইত্যাদি এদের লোকসাহিত্যে ফিরে আসে।
উৎসব
আসাম-এর অন্যান্য জনগোষ্ঠীর মতো বড়োরাও প্রজনন এবং উর্বরার প্রতীকরূপে খেরাই উৎসব পালন করেন। এই খেরাই উৎসব বহাগ বিহুর মতো বসন্তকালীন উৎসব৷ এই উৎসবের সাথে জড়িত খেরাই নৃত্য এক ঋতুধর্মী নৃত্য৷ সিজু গাছকে বাথৌ দেবতা হিসাবে গণ্য করে বড়োরা পরম্পরাগতভাবে এই পূজা করে। খেরাই-এর ব্যুৎপত্তিগত অর্থ এচাম পণ্ডিত এইমত দিয়েছেন, খেরাই হল খার+আই, অর্থাৎ খার মানে হল দৌড়ানো বা গতি এবং আই মানে গোঁসানী। আইমাতাকে সন্তুষ্ট করার জন্য করা নৃত্যই হল খেরাই নৃত্য। কোনো কোনো জনের মতে খ-র অর্থ হল আঠু কঢ়া, রা-মানে সম্বোধন করা এবং ই-র অর্থ হল ঈশ্বর-এর উদ্দেশ্যে করা নৃত্য। বাথৌ দেবতার সমুখে বিভিন্ন উপাচার, বলির জীব-জন্তু, পশু-পক্ষী রেখে দেওধনী পূর্বদিকে মুখ করে গমারি কাঠের পীরাতে বসেন। ওজা পরে বসে আঠুতে মন্ত্র বলেন৷ ওজার পরে বুঢ়া-মেথারা বসেন। দেউরী দেওধনীর বাঁদিকে কিছু দূরে বসেন। সেইসময়ে খেরাই নৃত্য চলতে থাকে। পূজা শেষ হয়ে যাওয়ার পরেও নৃত্য চলতে থাকে৷ খাম, চিফুং, রিঙি, রামতাল, ওবা, খোয়াং, বঙ্গনা ইত্যাদি এই নৃত্যে ব্যবহার হওয়া বাদ্যযন্ত্র৷
বড়োরা বছরে সমজুবা করে একবার গার্‌জা, একবার খেরাই (বাথৌ) এবং সময়সুবিধা অনুযায়ী ব্যক্তিগত্ভাবে মায়নাওব্রী (লক্ষ্মী), বুর্ল্লিব্রী (কামাখ্যা), মারাই (মনসা)র উদ্দেশ্যে বিশেষ রীতি-নীতি এবং বলি-বাহনে পূজা দেন। খেরাই উৎসব অতি জাক-জমকে উদ্‌যাপন করেন। আমথিচুবা (অম্বুবাচী), কাতিগাছা (কাতিবিহু), দোমাছি (ভোগালী বিহু), ফুছ্‌লহাবা (পুতলী বিয়ে), বৈছাগু বা বাইছাগু (ব'হাগ বিহু) ইত্যাদিরও বড়ো সমাজে প্রচলন আছে।